Document ID: 31988L0485

Direktiva Komisije
z dne 26. julija 1988
o spremembi Priloge k Direktivi Sveta 82/471/EGS o nekaterih proizvodih, ki se uporabljajo v prehrani živali
(88/485/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Komisije 86/530/EGS [2], in zlasti člena 6 Direktive,
ker Direktiva 82/471/EGS predvideva redno spreminjanje vsebine prilog k navedeni direktivi zaradi razvoja znanstvenega ali tehničnega znanja;
ker je zaradi jasnosti primerno razdeliti skupino aminokislin in njihovih soli glede na različne aminokisline;
ker je študija dveh novih proizvodov na osnovi lizina pokazala, da ti proizvodi izpolnjujejo zahteve Direktive 82/471/EGS; ker je torej treba dovoliti uporabo teh proizvodov v prehrani živali pod nekaterimi pogoji;
ker so ukrepi, predvideni s to direktivo, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s členom 1, najpozneje do 30. junija 1989. O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 26. julija 1988

Labels: 1
17
6